Reprezentacija Srbije u basketu 3×3 plasirala se u finale Svetskog prvenstva koje se održava u Nantu.



Dušan Domović Bulut, Dejan Majstorović, Marko Savić i Marko Ždero su u polufinalu pobedili Francusku sa ubedljivih 22:11 i na korak su od odbrane titule svetskog prvaka.

Konačan rezultat najbolje govori o izdanju naših basketaša. Francuska je imala vođstvo na početku utakmice (2:5), ali je Dejan Majstorović šutevima za dva poena pokrenuo naš tim, koji je u nastavku meča pregazio domaćina.

Srbija će večeras od 21.30 časova, u finalu Svetskog prvenstva igrati protiv pobednika meča Slovenija – Holandija.